กฎกระทรวง ฉบับที่ 6 (พ.ศ. 2516) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511
กฎกระทรวง
กฎกระทรวง
ฉบับที่
๖ ( พ.ศ. ๒๕๑๖ )
ออกตามความในพระราชบัญญัติมาตรฐาน
ผลิตภัณฑ์อุตสาหกรรม
พ.ศ. ๒๕๑๑
------------

 อาศัยอำนาจตามความในมาตรา
๒๑ และมาตรา ๕๘ แห่งพระราชบัญญัติมาตรฐาน
ผลิตภัณฑ์อุตสาหกรรม พ.ศ. ๒๕๑๑
รัฐมนตรีว่าการกระทรวงอุตสาหกรรมออกกฎกระทรวงไว้ 
ดังต่อไปนี้
 ข้อ
๑
ผู้ประสงค์จะนำผลิตภัณฑ์อุตสาหกรรมใดที่มีพระราชกฤษฎีกากำหนดให้
ต้องเป็นไปตามมาตรฐานเข้ามาเพื่อจำหน่ายในราชอาณาจักร
ให้ยื่นคำขอรับใบอนุญาตนำผลิตภัณฑ์
อุตสาหกรรมนั้นเข้ามาเพื่อจำหน่ายในราชอาณาจักร
ต่อสำนักงานมาตรฐานผลิตภัณฑ์อุตสาหกรรม 
กระทรวงอุตสาหกรรม ตามแบบ มอ. ๕ ท้ายกฎกระทรวงนี้
พร้อมทั้งส่งมอบตัวอย่างผลิตภัณฑ์
อุตสาหกรรม
หรือภาพหรือคำชี้แจงแสดงลักษณะโดยละเอียดของผลิตภัณฑ์อุตสาหกรรมและ
หลักฐานอื่นที่แสดงว่าผลิตภัณฑ์อุตสาหกรรมที่ประสงค์จะนำเข้ามาเพื่อจำหน่ายในราชอาณาจักรนั้น
เป็นไปตามมาตรฐาน หลักฐานนั้นอย่างน้อยต้องมี
 (๑)
เอกสารแสดงข้อกำหนดรายการของผลิตภัณฑ์อุตสาหกรรม
 (๒)
แผนภูมิหรือรายละเอียดแสดงวิธีการควบคุมคุณภาพผลิตภัณฑ์อุตสาหกรรม
ในระหว่างทำและสำเร็จรูปแล้วในต่างประเทศ
 ในกรณีที่ผู้ขอรับใบอนุญาตส่งมอบใบรับรองของสถาบันมาตรฐานหรือสถาบัน
ตรวจสอบผลิตภัณฑ์อุตสาหกรรมของต่างประเทศที่เชื่อถือได้ซึ่งรับรองว่าผลิตภัณฑ์อุตสาหกรรม
ที่ประสงค์จะนำเข้ามาเพื่อจำหน่ายในราชอาณาจักรนั้นเป็นไปตามมาตรฐาน
ผู้ขอรับใบอนุญาตจะไม่
ส่งมอบหลักฐานตาม (๑) หรือ (๒) ก็ได้
 ข้อ
๒
เมื่อพนักงานเจ้าหน้าที่ได้รับคำขอพร้อมทั้งหลักฐานตามข้อ ๑ แล้ว 
ให้ดำเนินการตรวจสอบ
 เพื่อประโยชน์แก่การตรวจสอบ
พนักงานเจ้าหน้าที่จะสั่งให้ผู้ขอรับใบอนุญาตส่งมอบ
หลักฐานเพิ่มเติมอีกก็ได้
 ข้อ
๓ ใบอนุญาตนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็น
ไปตามมาตรฐานเข้ามาเพื่อจำหน่ายในราชอาณาจักร ให้ทำตามแบบ
มอ.๖ ท้ายกฎกระทรวงนี้

 ให้ไว้
ณ วันที่ ๓ เมษายน พ.ศ. ๒๕๑๖
  พลเอก ก. สีวะรา
 
รัฐมนตรีว่าการกระทรวงอุตสาหกรรม

[ดูข้อมูลจากภาพกฎหมาย]

+--------------------------------------------------------------------------------------------------------+
หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากมาตรา ๒๑ แห่งพระราช
บัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ บัญญัติว่า
หลักเกณฑ์และวิธีการเกี่ยวกับการ
ขออนุญาต การตรวจสอบ
และการออกใบอนุญาตนำผลิตภัณฑ์อุตสาหกรรมที่มีพระราชกฤษฎีกา
กำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักร
ให้กำหนดโดยกฎกระทรวง 
จึงจำเป็นต้องออกกฎกระทรวงนี้

[รก. ๒๕๑๖/๔๓/๑๒๒/๒๔ เมษายน ๒๕๑๖]